## Økonomi og regnskap i <lokallag> SV

Alle politiske partier og partiledd har regnskaps- og bokføringsplikt etter Partiloven. Sosialistisk Venstreparti er underlagt Partilovens regler etter § 1 tredje ledd og er

regnskapspliktig etter Partiloven § 18 og partilovforskriften.

Inntekter og kostnader i perioden 1. januar til 31. desember samt eiendeler og gjeld per 31. desember, skal innberettes til Statistisk Sentralbyrå (SSB) årlig. Partiledd som i løpet av året har hatt samlede inntekter under 12 000 kroner etter fradrag av offentlig støtte, plikter bare å gi en erklæring (forenklet innberetning) om at inntektene for året har vært under dette nivået. Leddet mister statlig støtte dersom slik erklæring mangler. I mellomvalgsår gjennomfører partirevisjonsutvalget rutinekontroll med at innberetningspliktige partier og partiledd oppfyller sine plikter etter partilovens kapittel 4 (Regnskap, bokføring og innberetning)

Finansiering av lokallagets drift

Finansiering av <lokallag> SVs aktiviteter er i tillegg til offentlig støtte, i hovedsak gjennom <innsamlinger, faste gaver, arrangementer?>. Statlig stemmestøtte utbetales av statsforvalteren Vestland på bakgrunn av valgresultat i kommunevalget. SVs partikontor fordeler i tillegg 30% av lokale medlemmers kontingent til lokallaget, og bidrar med støtte fra organisasjonsfondet til konkrete arrangementer.

Kommunen finansierer de folkevalgte gruppene i kommunestyret. <Noen kommuner betaler støtte til lokal partiorganisasjon.>

### Retningslinjer for <lokallag> SV

<Lokallag> SV er registrert som en selvstendig juridisk enhet med egen økonomi. Det sittende styret som <dd.mm.yyyy> har vedtatt disse retningslinjene er ansvarlig for å legge til rette for god økonomisk styring i laget, rett rapportering, og overholdelse av myndighetenes gjeldende regelverk. Dersom det avdekkes feil eller mangler i etterfølgelsen av partilovens bokføringsbestemmelser eller øvrige prinsipper i disse retningslinjene, plikter ansvarlig styre å iverksette nødvendige tiltak omgående.

Årlig vedtak om økonomiske retningslinjer

Økonomiske retningslinjer skal være på sakslisten og behandles på første styremøte etter hvert årsmøte. Det må bekreftes i vedtak i referat/protokoll at økonomiske retningslinjer er lest, forstått og at styret anerkjenner sitt ansvar for å følge disse.

Budsjett

Utgifter skal ikke pådras uten å ha dekning i vedtatt budsjett eller gjennom enkeltvedtak. Enkeltvedtak som forplikter laget ut over vedtatt budsjett/plan skal eksplisitt vise til avviket. Budsjett behandles/vedtas av det årlige medlemsmøtet (årsmøtet) etter innstilling fra lokallagets styre.

Fast rapportering

Styret skal holdes orientert om den økonomiske situasjonen av lokallagets leder og forelegges regnskapsrapporter mot budsjett minst en gang i halvåret.

Partiskatt (sentrale vedtekter § 12-6)

Alle medlemmer som er oppnevnt i heltids eller deltids tillitsverv på grunnlag av partiets representasjon i kommunestyret, betaler partiskatt av det honorar eller den lønn som følger med tillitsvervet. Partiskatt betales i tråd med SVs vedtekter og retningslinjer fra SVs landsstyre. Det er lokallagets styres ansvar å sørge for at medlemmer betaler inn partiskatt til lokallaget etter avtale. Det betales ikke partiskatt av betaling for tapt arbeidsfortjeneste.

Lokallaget kan også bestemme at det skal betales partiskatt av honorar for andre enn heltids eller deltids tillitsverv eller sette en sats over minstesatsen.

Bidrag og offentlig rapporteringsplikt

Partier og partiledd kan motta gaver og støtte fra privatpersoner, foretak og organisasjoner. Lokallaget må vite vet hvem bidragsyter er, og kunne verifisere at denne ikke er et offentlig kontrollert foretak eller en utenlandsk giver. I forbindelse med valgår har lokallaget en særlig plikt til å rapportere til SSB bidrag fra samme giver (inkl. partiskatt) som overstiger 10 000 kroner mottatt i perioden 1. januar og fram til fredag før valgdagen.

Bidrag til/fra kommunestyregruppa

Offentlig støtte til folkevalgte grupper er ikke underlagt partilovens krav om åpenhet og skal ikke inkluderes i partileddets regnskap og rapporteringskrav. *Velg det som passer*:

<Lokallag> SV bokfører kommunestyregruppas inntekter og utgifter separat og inkluderer ikke disse transaksjonene i det årlige partiregnskapet. Alternativt: Kommunestyregruppa har egen kasserer/regnskapsfører.

Kommunestyregruppa overdrar bidraget fra kommunen i sin helhet til <lokallag> SV. Dermed omfattes dette av partiloven og inntekter/utgifter rapporteres i partiregnskapet (dersom totale inntekter ekskl. offentlige bidrag er over kr 12 000).

Kommunestyregruppa overdrar en årlig vedtatt andel av bidraget fra kommunen til <lokallag> SV. Denne andelen omfattes av partiloven og inntekt/utgifter knyttet til andelen rapporteres i partiregnskapet (dersom totale inntekter ekskl. offentlige bidrag er over kr 12 000).

Diverse inntekter

Andre inntekter kan være interne overføringer fra SVs partikontor (organisasjonsfondet), fylkeslaget, eller støtte i form av tilskudd fra privatpersoner og arbeidslivsorganisasjoner o.l. Partiinterne overføringer skal bokføres som overføring mellom partiledd (kommunestyre-gruppa er ikke et partiledd). Andre inntekter må rapporteres til SSB som bidrag fra hhv. privatpersoner eller organisasjoner, eventuelt ‘Annen inntekt fra egen virksomhet’ dersom det er dekning av helt konkrete utlegg/fakturaer.

Egenkapital/reserve

Det foreligger ikke noe egenkapitalkrav for lokallaget. Det årlige budsjettarbeidet bør dog skjele til behovet for en økonomisk reserve i valgår.

Registrering i enhetsregisteret, signaturrett og avtaler

Lokallaget organisasjonsnummer i Brønnøysundregisteret er <xxx xxx xxx>. Styrets leder og ett styremedlem har i fellesskap signaturrett.

Bankkonto

Bankkontoen skal være registrert på lokallagets organisasjonsnummer, med leder som administrator. Kasserer har registreringstilgang, og leder har godkjennertilgang. Det er altså krav til dobbel godkjenning i nettbank (registrering av utbetaling teller som én godkjenning).

Økonomiansvar

Leder og kasserer har ansvar for den daglige økonomistyringen i lokallaget. Disse to lager forslag til årlig budsjett.

Regnskapsverktøy

Lokallaget har valgt å benytte <Excel eller x regnskapssystem> til regnskapsføring og rapportering.

Årlig styrebehandling av økonomiinstruks

Denne økonomiinstruksen skal behandles og vedtas årlig av styret ved første styremøte etter medlemsmøtet. Dette for å sikre at nye styremedlemmer er kjent med instruksen og at eventuelle endringer blir formelt behandlet.

### Fullmaktmatrise – delegeringsreglement

Dette delegeringsreglementet, dvs. fullmaktmatrisen, viser hvilken myndighet som er delegert fra lokallagets styre til lokallagssleder og eventuelt fra lokalagsleder til kasserer. Delegerings-reglementet skal bidra til at virksomheten drives på en forsvarlig måte med forankring i styrets beslutninger og innenfor rammene av <lokalllag> SVs vedtekter. Reglementet bidrar til tydelighet om hvem som har ansvar og myndighet i organisasjonen og bidrar dermed til enklere styring, mer effektiv oppfølging og bedre informasjonsflyt. Dersom fullmakthavere er fraværende, skal andre fungere i deres sted og dette dokumenteres.

|  |  |  |  |  |
| --- | --- | --- | --- | --- |
| **Funksjon** | **Fullmakter** | **Planer og prosjekt-budsjett** | **Eksterne samarbeid/ tjenester** | **Rapporterer til** |
| Lokallagets styre/AU |  | Legge rammer for årlige budsjetter og planer, og beslutte eventuelle endringer underveis |  | Årsmøtet I lokallaget |
| Lokallagsleder | ProkuraSignaturrett med styremedlemGodkjenne utbetalinger og utgående fakturaer | Godkjenne alle innkjøp over TNOK X | Kontrasignere alle avtaler med eksterne parter over TNOK X | Lokallagsstyret |
| Kasserer | Forhandle kontrakter og avtalerDelegert signaturrett for avtaler opp til verdi av TNOK XGodkjenne lokallagsleders utlegg/reise-refusjonerFøre regnskap | Utarbeide strategier, planer og systemer for rapportering | Signere alle avtaler med eksterne parterRekvirere varer og/eller tjenester med verdi< TNOK X | Lokallagsleder |
| Kasserer | Tilgang rapporter og transaksjoner i regnskapet |  |  | Fylkessekretær |